C 199/6
MT
Il-Ġurnal Uffiċjali tal-Unjoni Ewropea
7.6.2023
1.
INTRODUZZJONI
1.
Fit-8 ta’ Diċembru 2022, il-Kummissjoni Ewropea ħarġet Proposta għal Direttiva tal-Kunsill (UE) li temenda d-Direttiva 2011/16/EU dwar il-kooperazzjoni amministrattiva fil-qasam tat-tassazzjoni (“il-Proposta”) (3).
2.
L-objettivi tal-Proposta huma (4): — l-introduzzjoni ta’ dispożizzjonijiet għar-rappurtar, id-diliġenza dovuta u l-iskambju ta’ informazzjoni dwar ċerti kriptoassi u flus elettroniċi; — l-introduzzjoni tal-obbligu għall-awtoritajiet kompetenti tal-Istati Membri li jiskambjaw informazzjoni dwar deċiżjonijiet tat-taxxa b’element transfruntier fir-rigward ta’ individwi b’valur nett għoli; — l-introduzzjoni ta’ dispożizzjonijiet dwar il-penali li għandhom jiġu applikati għall-ksur tad-dispożizzjonijiet nazzjonali li jittrasponu d-Direttiva 2011/16/UE (“id-Direttiva”).
3.
L-Opinjoni preżenti tal-EDPS hija maħruġa bi tweġiba għal konsultazzjoni mill-Kummissjoni Ewropea tad9 ta’ Frar 2023, skont l-Artikolu 42(1) tar-Regolament tal-UE dwar il-Protezzjoni tad-Data (EUDPR).
L-EDPS jilqa’ r-referenza għal din il-konsultazzjoni fil-premessa 43 tal-Proposta.
L-EDPS jinnota wkoll b’mod pożittiv li diġà kien ġie kkonsultat preċedentement b’mod informali skont il-Premessa 60 tal-EUDPR.
4.
KONKLUŻJONIJIET
32.
Fid-dawl ta’ dan imsemmi hawn fuq, l-EDPS jagħmel ir-rakkomandazzjonijiet li ġejjin: (1) li jiġi indikat li l-Proposta tiżgura rispett sħiħ għad-dritt tal-protezzjoni tad-data personali stabbilit fl-Artikolu 8 tal-Karta u li titfakkar l-applikabbiltà tal-GDPR u tal-EUDPR għall-ipproċessar tad-data personali fil-kuntest tal-Proposta.
(2) li jiġi kkjarifikat li l-użu mill-ġdid ta’ data personali mill-awtorità kompetenti ta’ kull Stat Membru jista’ jkun permess biss jekk ikun ibbażat fuq il-liġi tal-Unjoni jew ta’ Stat Membru li tistabbilixxi lista ta’ skopijiet li għalihom l-ipproċessar ulterjuri jista’ jkun legalment awtorizzat li jikkostitwixxi miżura meħtieġa u proporzjonata f’soċjetà demokratika biex jiġu ssalvagwardjati l-objettivi msemmija fl-Artikolu 23(1) tal-GDPR u biex fil-Proposta nnifisha tiġi pprovduta lista (eżawrjenti) tal-iskopijiet li għalihom id-data personali tista’ tiġi pproċessata ulterjorment; (3) li jiġu emendati t-termini ta’ promulgazzjoni tal-Proposta biex jiġi kkjarifikat liema obbligi speċifiċi tal-Kummissjoni skont id-Direttiva jiġġustifikaw aċċess għall-informazzjoni rreġistrata fid-direttorju ċentrali; (4) li jitħassru l-aħħar żewġ sentenzi tal-Artikolu 8ad(10) kif previst fl-Artikolu 1(6) tal-Proposta; (5) fir-rigward tal-Artikolu 25(3) tad-Direttiva kif jiġi emendat mill-Proposta, li jiġi indikat b’mod ċar f’liema każijiet l-entitajiet involuti fl-ipproċessar għandhom jitqiesu bħala kontrollur (waħdu) u meta għandhom jitqiesu bħala kontrolluri konġunti; (6) li jiġi previst perjodu massimu ta’ durata ta’ ħżin u li jiġi speċifikat li r-rekords tal-informazzjoni riċevuti permezz tal-iskambju ta’ informazzjoni għandhom jitħassru wara l-perjodu massimu taż-żamma tad-data, jew qabel, jekk ma jkunux għadhom meħtieġa.
Brussell, it-3 ta’ April 2023.
Wojciech Rafał WIEWIÓROWSKI
(3) COM(2022) 707 final.
(4) COM (2022) 707 final, p. 1.